D abrid i yeḍfer umsawal akken ad d-yeḥku ineḍruyen n teḥkayt. Yezmer umsawal (netta di tilawt d tamsalt yeqqnen ɣer lebɣi n umaru imi ayagi d tamsalt n ufran n uɣanib) ad d-yeḥku (ad d-isawel) ineḍruyen akken mseḍfaren di teḥkayt, yezmer ad isizwer ineḍruyen ɣef wiyyaḍ. Yezmer ad isifses tasiwelt neɣ ad tt-yerr d taẓayant, ad tifsus tsiwelt mi ara ttemseḍfaren yineḍruyen wa deffir wayeḍ, ur yili d acu i ten-id-ḥebsen. Ma ulac aṭas n uglam, ulac aṭas n yiwenniten d waṭas n yineḍruyen gar yiwudam, ad tili tsiwelt fessusset. Ad teẓẓay tsiwelt ma yella umsawal ittwessif-d aṭas (ama d iwudam, ama d adeg, ama d ayen nniḍen), yerna isenṭaq-d aṭas iwudam n teḥkayt, yerna diɣen itta k-d iwenniten (ama ines ama n wiyeḍ). Meḥsub, taggara n wawal: d aglam d yiwenniten d yidiwenniyen ur n ttaǧǧa ara ineḍruyen ad mseḍfaren wa deffir wayeḍ, d nutni i ten-iferqen akken ad tiɣzif teḥkayt yerna ad taẓẓay tsiwelt-ines *Reuter diɣen yesbadu-d tasiwelt yenna-d: Tasiwelt teskan-d tifran tigejdanin n tfukkas i yesseddayen tuddsa n teḥkayt d axel n wullis19 .